Cantaviella

Cantaviella (Cantavella en catalán, Cantavieja en castellano) ye una villa y municipio de la provincia de Teruel, capital de la comarca de lo Mayestrato. La suya población ye de 734 habitants (2021), en una superficie de 124,6 km².

 Cheografía 
250px|right|thumb| Cantaviella (Teruel)
Lo lugar ye situau sobre un cinglo formau por un estrato de calsinera tallau por los costaus este, norte y ueste por l'acción de dos barrancos. La sierra de Palomita con la vistera Muela Monchén (1.779 m) ye en lo nord-ueste de lo termin municipal. La sierra de las Defesas con Tarayuela (1.738 m) ye en lo sud en la muga con lo termin de Mosqueruela, y se prolonga enta lo nord-ueste como sierra de la Rocha de las Defesas en la muga con los termins municipals de Fortanet y Canyada de Benatanduz.

En lo cabo alto de lo termin bi ha pinars de pin royo, modificadas por l'aproveitamiento fustero, pero n'i queda un no modificau, (un pinar de pin royo con sabina chaparra como los de Chabalambre). José Manuel González Cano, Raúl Pérez Vicente, Juan Andrés Oria de Rueda: Inventario abierto de los bosques singulares del sector S.E. de la provincia de Teruel. Consejo de Protección de la Naturaleza de Aragón, 2001. En lo fondón bi ha carrascals, caixigars y acerals.

 Mugas 
Lo suyo termin muga con La Iglesuela, con Mosqueruela, con Fortanet, con Villar Luengo, con la Canyada de Benatanduz, con Mirambel, con Tronchón y con Villafranca.

 Historia
Cantaviella estió la seu d'una Bailía templera. Dimpués de la disolución de la Orden de lo Temple pasó a depender de la Orden de lo Hespital adintro de la Castellanía d'Amposta. Perteneixeban a la Bailía de Cantaviella las localidaz de Mirambel, Tronchón, Villar Luengo, La Iglesuela, La Canyada de Benatanduz y La Cuba. Germán Navarro Espinach Cuentas del Concejo de Mirambel (1472-1489). Instituto de Estudios Turolenses, 2008. p 12.

La topografía fa que siga dificil de prener por l'enemigo. Lo cheneral carlista Ramón Cabrera la trigó como capital mientres la primera guerra carlista, pero cuan se firmó la paz entre los isabelins y los carlistas navarros, lo cheneral Baldomero Espartero la prenió y s'escachó lo castiello. En la zaguera guerra carlista Cantaviella tornó a estar la capital de lo nuclio carlista de lo Mayestrato.

 Toponimia 
En los textos templers y atros textos medievals s'escribe Cantaviella; por eixemplo en l'archivo de la Orden de lo Hespital bi ha una colección de 116 leis u ordenanzas de Cantaviella con lo títol  Capitolls dados por consello de sabios a los de la Baylía de Cantaviella 

Como lo termin de Cantaviella muga con Castellón, existe lo exotoponimo Cantavella en catalán, que tamién existe como apelliu.

Bi ha muitas hipotesis y bella leyenda popular pa explicar l'orichen de lo toponimo. S'ha quiesto relacionar con la ciudat Carthago Vetus que menciona Ptolomeu. Una leyenda local diz una batalla se ganó a los moros con una viella candando una ixota.

Seguntes Alvaro Galmés de Fuentes s'explica por la radiz indoeuropea Kanto (CANTHUS en latín), que significa piedra, cantal u ripa, y la radiz celta bedos, que significa terreno fondo (como en Bedoña, Bedoya,  Bedoja y Los Beyos). Alvaro Galmés de Fuentes tien en cuenta que d'antes se deciba Cantaviella pa proponer la secuencia:
CANTA BEDIA (rocas talladas por terrenos fondos) >  *CANTA BEYA > Cantaviella > Cantavieja.

Lo latinista Agustín Ventura Conejero tamién lo relaciona con lo latín CANTHUS ("cantal"). Agustín Ventura Conejero: Toponimia de la provincia de Teruel. Revista Teruel, nº 48, 1972.

 Demografía 

 Administración 
 Reparto de concellers 
Eleccions municipalsArchivo electoral Partiu 1979 1983 1987 1991 1995 1999 2003 2007 2011 2015 2019 Partido Popular -  4 3 4 5 3 3 3 4 4 Partido de los Socialistas de Aragón -  3 4 3 1 2 3 3 2 3 Partido Aragonés -  - - - 1 2 1 1 1 - Unión de Centro Democrático 7  - - - - - - - - - Total 7 7 7 7 7 7 7 7 7 7 7

 Alcaldes 
 Lista d'alcaldes Lechislatura Nombre Partiu politico1979–1983Amador Pascual Altabás TenaUCD1983–1987  1987–1991  1991–1995  1995–1999  1999–2003  2003–2007Miguel Ángel SerranoPSOE2007–20112011–2015 Ricardo Altabás Tena Partido Popular2015–20192019–20232023–2027 Ricardo Altabás Tena  Consulta el listado de alcaldes que han sido proclamados en Aragón en Heraldo de Aragón. PP

 Puestos d'intrés 
 Edificios relichiosos 
 Ilesia de l'Asumpción.
 Ilesia de Sant Miguel (sieglo XV). 
 Ermita de Sant Chuan d'o Barranco (1420).
 Ermita d'a Virchen d'o Loreto (sieglo XVII).
 Ermita de Sant Blas.
 Ermita de Sant Antón.
 Ermita de Sant Cristofo.

 Edificios civils 
 Plaza Mayor Porticada u Plaza de Cristo Rei.
 Casa d'a Villa (sieglo XVI).
 Casa d'o Baile.
 Antigo Hespital de Sant Roc (1775).

 Edificios militars 
 Castiello.

 Arbols singulars 
 Pin de Torre Altaba.
 Chinebro de Mas de Perals

 Fiestas 
 Sant Antón Abad (17 de chinero).
 Sant Lamberto (17 de chunio).
 Sant Cristofo (10 de chulio). 
 Entre lo 22 y 26 d'agosto Santa Vicenta Martir y la Virchen de Loreto (fiestas patronals). 
 Tercer domingo de setiembre: feria comercial y de bestiar d'orichen medieval.

 Referencias 

 Bibliografía 
  Germán Navarro Espinach: Cuentas del Concejo de Mirambel (1472-1489). Instituto de Estudios Turolenses, 2008.

*